
NATO? Nie, ďakujem. 


Koncom novembra 2002 sa má v Prahe uskutočniť summit Organizácie 
Severoatlantickej zmluvy (North Atlantic Treaty Organisation). Nielen 
slovenské politické elity sa predháňajú v zdôrazňovaní dôležitosti tejto 
udalosti a vstupu Slovenska do NATO. Z predvolebných billboardov sa 
uškŕňajú štylizované ksichty politikov, v autobusoch a električkách na nás 
útočí propaganda s falošnými frázami o hrdosti a prosperite a každý, kto si 
dovolí pochybovať o neexistencii inej možnosti alebo nesúhlasiť, je ihneď 
označený ako nacionalista či extrémista. O referende sa pre istotu nehovorí. 
Brainwashing v mainstreamových médiách nazývaný aj „informačná 
kampaň 66 nás chce presvedčiť, že Slovensko v NATO okrem „prvoradého 
národnoštátneho záujmu 66 predstavuje aj prínos pre obyčajného človeka. Či 
je to naozaj tak sa dočítate nižšie. 


Histoicky vzniklo NATO na počiatku 
studenej vojny v roku 1947 ako 
protiváha východného bloku, v ktorom 
dominoval Sovietsky zväz. Ten si tiež 
vytvoril vlastný vojenský pakt - 
Varšavskú zmluvu. Po rozpade 
východného bloku, Varšavskej zmluvy 
a nakoniec aj samotného ZSSR 
začiatkom 90. rokov sa mnoho ľudí 
vrátane terajších agilných propagátorov 
NATO (napr. Václav Havel) 
domnievalo, že rovnako skončí aj 
NATO. Nestalo sa tak. 

Pokračovanie existencie 
NATO býva zdôvodňované „spoloč¬ 
nými euroatlantickými hodnotami“ a 
celým radom údajných bezpečnostných 
rizík, proti ktorým je nutné tieto 
„hodnoty“ chrániť. To ale neznie vôbec 
presvedčivo. Nebezpečím sú 
diktátorské režimy či náboženský 
(islamský) fundamentalizmus - oboje 
ale podporujú USA aj iné štáty NATO 
príliš často na to, aby sa dalo veriť 
rétorike, ktorá z nich robí strašiakov 
(napr. USA veľmi ochotne a intenzívne 
podporovali jedno z naj fanatickej ších 
islamských hnutí - afganský Taliban a 
ešte pred tým priamo sponzorovali B in 
Ladína, a dodnes kvôli rope čulo 
spolupracujú s fundamentalistickým 
režimom v Saudskej Arábii). Veľkým 
rizikom majú byť zbrane hromadného 
ničenia - práve štáty NATO ale patria k 
ich najväčším výrobcom a exportérom, 
a to aj do veľmi autoritárskych režimov. 
Hrozba je vyrábaná taktiež z Ruska aj 
napriek tomu, že sa nachádza v stave 
ekonomickej a čiastočne aj politickej 
dezintegrácie, kedy si ťažko môže 
dovoliť nejakú expanziu. Okrem toho sa 
samo uchádza o členstvo v NATO a 


nedávno bola táto spolupráca aj 
inštitucionalizovaná vytvorením Rady 
NATO, ktorej j e Rusko členom. 

Jednou z „euroatlantických 
hodnôt“ povyšujúcich západnú 
civilizáciu nad iné má byť aj údajná 
ochrana ľudských práv. Ako to vyzerá v 
praxi členských štátov NATO ilustruje 
zopár príkladov - represívna imigračná 
politika, na ktorú už na vonkajších 
hraniciach „Schengenlandu“ životom 



doplatili stovky ľudí, snažiace sa 
uplatniť legitímne právo uniknúť z často 
neznesiteľných životných podmienok a 
vybrať si slobodne miesto pre život; 
Turecko porušujúce denne základné 
ľudské práva a vedúce vyhladzovaciu 
vojnu proti kurdskej menšine; nová 
protiteroristická legislatíva, ktorá 
umožňuje postihovať a v USA dokonca 
väzniť bez súdu kohokoľvek často len 
podozrivého z „ilegálnych aktivít“ 
alebo „členstva v ilegálnej skupine“, 
zameraná predovšetkým na mimo-par- 


lamentnú opozíciu voči systému a 
podobne. 

Porušovanie ľudských práv sa 
samozrejme neobmedzuje na územie 
štátov NATO. O tom, čo pred 30 rokmi 
robila US Army vo Vietname (milióny 
mŕtvych) alebo iné vojská NATO na 
svojich „mierových“ či „humanitár¬ 
nych“ misiách sa snáď ani netreba 
zmieňovať. Vojna v Juhoslávii hovorí 
jasnou rečou - tisíce civilných obetí 
„chirurgicky presných“ bômb oboha¬ 
tených rádioaktívnym uránom, 
rozbombardovaná základná infraštruk- 
túra krajiny, spolupráca a podpora 
albánskej UCK a jej teroristických 
metód... atď. 

Kapitolu samu o sebe 
predstavuje nová zahraničná vojensko- 
politická doktína USA z dielne 
neohroziteľného cowboya G. W. Busha. 
Podľa nej americká armáda môže z 
„preventívnych dôvodov“ ako prvá 
zasiahnuť hocikde, kde by mala byť 
ohrozená „národná bezpečnosť“ a 
„životné záujmy“ USA. Jedná sa 
pravdepodobne o prípravné opatrenie 
na vojnu v Iraku a v budúcnosti aj na 
ďalšie vojenské akcie. 

Z horeuvedeného vyplýva, že 
existencia NATO ani vstup Slovenska 
do tohto vojenského paktu nie je v 
záujme nikoho z nás. Tisíce mŕtvych v 
Iraku, Juhoslávii, Afganistane alebo 
New Yorku dokazujú, že NATO 
nechráni životy ľudí, ale „stabilitu a 
bezpečnosť“ kapitalizmu, teda systému 
založeného na vykorisťovaní, sociálnej 
nespravodlivosti a ekologickej 
deštrukcii. NATO plní funkciu 
ozbrojenej päste hospodárskych a 
ekonomických elít bohatého Severu. 
Slovensko v NATO znamená miliardy 
na nové zbrane. NATO na čele s USA 
znamená štátny terorizmus, 
imperializmus a vojnu. NATO? Nie, 
ďakujem. 













NATO a Slovensko 


Po páde východného bloku a zániku Varšavskej zmluvy nastal v bývalom 
Československu doslova ošiaľ po západnom spôsobe života a myslenia, 
prinášajúci mýty ako kapitalizmus = demokracia či kapitalizmus = prosperita. 
Ako predstavovaný garant bezpečnosti sa objavili úvahy o vstupe do NATO, 
ktoré so vznikajúcim voľným trhom a prienikom zahraničného kapitálu 
zosilneli. Počas Mečiarovej vlády dostáva slovenská spolupráca s NATO prvý 
konkrétny náznak vo forme Partnerstva za mier. Z vnútropolitických dôvodov 
je však integrácia Slovenska do NATO neporovnateľná so susednými štátmi, 
takže v roku 1997 Slovensko nie je prijaté v prvej vlne uchádzačov. Po roku 
1998 však Dzurindova vládna garnitúra nadšene akceptuje akékoľvek 
odporúčania a príkazy medzinárodných špičiek, a to aj za cenu prehĺbenia 
sociálnej krízy, ktorú dnes môžeme chápať ako obeť za "pozitívny obraz 
Slovenska v zahraničí". Pôsobenie americkej armády v slovenských 
výcvikových priestoroch (a najnovšie organizovanie výcviku nižších 
dôstojníkov NATO v priestoroch Vojenskej akadémie v Liptovskom Mikuláši, 
na naše pomery výborne zariadenej), napomáhanie ničeniu Juhoslávie alebo 
servilné pritakávanie pri hodnotení "humanitárnych akcií" ako vojna v 
Afganistane, to sú len niektoré príklady svojvoľného konania vládnucich elít 
bez ohľadu na ľudskosť či aspoň záujmy obyvateľov Slovenska. V novembri 
by sa malo na Pražskom summite rozhodnúť o členstve Slovenska v NATO, 
čomu predchádzala len minimálna diskusia. Je čo povedať. 


Ochrana ekonomických záujmov, 
ignorácia ľudí 

Členstvo Slovenska v NATO je 
prezentované ako jediná možná záruka 
„bezpečnosti, prosperity a vytvorenia 
medzinárodného mierového spolo¬ 
čenstva, rešpektujúceho ľudské práva a 
princípy demokracie“. Ako prostriedky 
sú prezentované „prílev zahraničného 
kapitálu a možnosť vstupu do EÚ, záruka 
ochrany v prípade vojenského ohrozenia 
a vytvorenie jednotného politicko- 
ekonomického modelu podľa najsilnej¬ 
ších svetových štátov“ (predovšetkým 
USA). S prostriedkami sa súhlasiť dá, 
dôsledky budú úplne opačné. 

Záujmy NATO sa obmedzujú na 
záujmy globálnej vládnucej triedy a. 
ochrana Slovenska je tak ohraničená tým, 
ako sa bude zlučovať s ochranou 
finančných prostriedkov vložených 
nadnárodnými investormi na Slovensko s 
motívom prehlbovať a rozširovať svoj 
mocenský vplyv. Možnosti slovenského 
„voľného“ trhu (lacná pracovná sila, 
zatiaľ neúplne využitý spotrebiteľský 
potenciál, legislatívne normy podpo¬ 
rujúce voľný obchod) si ochranu 
svetových mocností určite zaslúžia. Ak sa 
však pozrieme do histórie, zistíme, že 
tieto v prípade „vyššieho záujmu“ nemajú 
problém medzinárodné zmluvy a záväzky 
ignorovať (viď Mníchovská dohoda z 
roku 1938 a následná okupácia Českoslo¬ 
venska Hitlerom). Sporné je aj slovíčko 
prosperita. Je namieste spýtať sa - pre 
koho vlastne? Prosperita hŕstky dnes 
znamená neistotu väčšiny. Prehlbovanie 
sociálnych rozdielov, vrstva boháčov a 
desaťtisíce ľudí pod hranicou chudoby 
alebo pracujúcich za mizerné mzdy, to sú 
všetko javy, ktoré pozorujeme už dnes. A 
rozhodne sa s nimi nehodláme zmieriť. 


Finančná pasca - dôstojný život alebo 
ochrana americkými stíhačkami? 

Ako dva slovenské rezorty tesne pred 
kolapsom, potrebujú zdravotníctvo a 
školstvo okamžité a výrazné navýšenie 
rozpočtu. Riešenie? Na dotácie na 
podporu vzdelávania a výskumu išla 
prakticky taká istá suma ako na prípravu 
vstupu do NATO, nevraviac o 
predvstupových fondoch, ktoré dosahujú 
až trojnásobok. K tomu si pripočítajme 
samotné náklady na obranu a peniaze 
vyhodené na propa¬ 
gandu vstupu do 
NATO. Príklady sused- 
ných štátov? V 
Maďarsku po vstupe do 
NATO vzrástli výdavky 
na obranu v priebehu 
roka ešte 1,43 krát. Pri 
ďalšom zvyšovaní by sa 
tak mala dosiahnuť 
hodnota 1,81% z HDP. 

Na Slovensku, ktorého 
ekonomická a sociálna 
situácia je ešte horšia a 
modernizácia armády 
ešte nutnej šia, a to vo 
väčšom rozsahu, sa to 
dá riešiť rastúcim 
zdieraním samotných 
obyvateľov alebo zadl- 
žením sa zahraničným 
ekonomickým inštitú¬ 
ciám, zbrojárskym 
podnikom apod. 

Štátna propaganda, 
alebo 13 rokov po... 

Po tom, čo sa nesúhlas 
obyvateľstva so vstu¬ 
pom do NATO dlho¬ 
dobo pohyboval okolo 


50%, rozhodla sa slovenská vláda pre 
novú, a zatiaľ v novodobých dejinách 
ojedinelú kampaň, ktorá podľa všetkého 
pomaly nesie ovocie - program 
PRENAME. 

Zhoda politických špičiek 
(proti vstupu je prakticky iba 
nacionalistická SNS) tak vyústila do 
absolútnej ignorácie verejnej mienky a do 
poznania, že keď má človek opačný 
názor, asi tomu nerozumie a treba to 
zmeniť. Podľa samotných predstaviteľov 
by kampaň mali robiť prevažne nevládne 
subjekty / mimovládne organizácie, aby 
sa nehovorilo o vymývaní mozgov zo 
strany vlády. Teda platené vymývanie 
niekým iným je morálnejšie?! Pozrime sa 
v stručnosti na charakter prerozdelenia 
peňazí. Úspešná spolupráca mimo¬ 
vládnych organizácií s vládou funguje už 
dlho, a tak nie je prekvapením, že vyše 13 
miliónov je určených práve pre tretí 
sektor. Že by boli nejaké peniaze určené 
pre odporcov NATO nie je známe. 12 
miliónov vyčlenených pre lobovanie 
medzi americkými elitami asi význam 
komentovať nemá, možnosti využitia sú 
isto iné. Ako by ste sa asi rozhodli vy? 

Zaujímavou témou sú nezaned¬ 
bateľné prostriedky využité na prezen¬ 
táciu v audiovizuálnych projektoch, 
predovšetkým televízne šoty v TV 
Markíza a STV. Konkrétne využitie 
peňazí je nezistiteľné, manipulačné 
následky obrovské. Semináre pre 
učiteľov s cieľom následnej propagácie 
krásnej myšlienky NATO medzi 
študentami stredných škôl (teda stále 
ľahko ovplyvniteľnou skupinou) potom 
predstavujú iba dno morálneho močiara. 















Iná možnosť 


Je treba mať na pamäti, že NATO nie je 
osamotenou organizáciou - je iba 
vojenskou zložkou globalizovaného 
kapitalistického systému, ktorý je nutné 
chápať ako celok. Je nemožné snažiť sa o 
demilitarizáciu tohto systému pri jeho 
súčasnom zachovaní - kapitalisti budú 
vždy potrebovať nejakú zložku na 
ochranu svojich ziskov a štátne útvary sa 
tiež neobídu bez vojenskej opory. 
Samotný štátny a kapitalistický systém je 
vo svojej podstate zlý a neudržateľný, 
pretože je založený na hromadení ziskov a 
centralizácii moci na úkor ľudí i 
životného prostredia. 

Reforma jednej inštitúcie či jej 
odstránenie bez rozsiahlejších systé¬ 
mových zmien nič nevyrieši. Reformy sú 
totiž už zo svojej definície kompromisom 
s vládnucimi silami a ako také môžu 
ťažko niečo účinne zmeniť. Vládnuce 
elity nepristúpia na kompromis, ktorý by 
bol v rozpore s ich záujmami. Takéto 
kroky len zvyšujú obranyschopnosť 
systému a ulamujú hrot jeho opozícii. Ich 
typickým príkladom môže byť napríklad 
chystaná profesionalizácia armády - na 
jednej strane zbaví mnoho mladých 
mužov nezmyselnej a ponižujúcej 
povinnosti otročiť štátu, na strane druhej 
umožní práve tomuto štátu výcvik stoviek 
skutočne profesionálnych zabijakov, 
omnoho viac odtrhnutých od spoločnosti 
a úplne lojálnych k rozkazom svojich 
pánov. Takéto reformy sa stávajú 
súčasťou problému, nie jeho riešením. 

Namiesto boja za podobné 
neplodné „zmeny“ je treba spojiť sa v úsilí 
za hlbšiu zmenu, ktorá prinesie skutočné 
riešenie a nie len kozmetické úpravy. Jeho 
súčasťou môže byť zakladanie 
anarchistických či iných antiautori- 
társkych skupín alebo participácia v už 
existujúcich, osveta (organizácia 
verejných akcií, šírenia letákov, lepenie 
plagátov), ale tiež vyjadrenie svojich 
názorov skutkami (napríklad odmietnutie 
nástupu vojenskej služby). Je samo¬ 
zrejmé, že to nebude jednoduché a 
výsledky sa nedostavia okamžite. Na 
druhej strane práve táto dlhodobejšia, ale 
dôsledná aktivita je podľa nás tvárou v 
tvár ekologickej katastrofe a sociálnemu 
útlaku väčšiny ľudstva jedinou 
možnosťou ako dospieť k slobodnejšiemu 
a spravodlivejšiemu usporiadaniu 
spoločnosti. 

Existuje ale vôbec nejaká reálna 
alternatíva, ktorá by mohla nahradiť 
terajší stav vecí? Náš názor je áno, aspoň 
pokiaľ nechceme považovať ľudský druh 
za zhluk sebeckých indivíduí túžiacich 
len po ovládaní a vykorisťovaní druhých, 
ako by tomu nasvedčoval súčasný systém. 
Mnoho drobných faktov z každodenného 
spoločenského života nám ale jasne 


ukazuje, že tomu tak nie je, že ľudia sú v 
drvivej väčšine súcitiace, solidárne a 
spravodlivé bytosti schopné žiť slobodne. 
Tieto aspekty ich povahy sú ale 
potlačované systémom založeným na 
zisku, systémom, v ktorom uspeje ten 
naj dravší a najbezohľadnejší. To ale nie je 
dôkaz o všeobecne zlej ľudskej povahe, 
ale o zlom systéme, v ktorom sú ľudia 
nútení žiť. 

Podľa nás je možné si predstaviť 
alternatívu. Bolo by však chybou hovoriť 
o nej v dnešnej dobe príliš konkrétne, 
pretože jej reálna podoba bude 
záležitosťou tých, ktorí ju uskutočnia. Už 
dnes ale môžeme hovoriť o princípoch, na 
ktorých by podľa nás mohla fungovať a o 
hrubých rysoch j ej podoby. 

Tými princípmi by podľa nás 
mala byť sloboda, autonómia a 
sebaurčenie každého jedinca do tej miery, 
pokiaľ neobmedzuje ostatných, čo 
predpokladá emancipáciu človeka vo 
všetkých sférach života a pochopiteľne 
odstránenie akejkoľvek formy diskrimi¬ 
nácie, založenej na farbe pleti, pohlaví, 
sexuálnej orientácii alebo názore. Ďalším 
z princípov je samospráva, to znamená, že 
o veciach verejných rozhodujú priamo tí, 
ktorých sa týkajú, a nie mocenské centrá. 
Ďalej solidarita a vzájomná pomoc medzi 
členmi tejto spoločnosti a konečne 
kolektívne vlastníctvo výrobných 
prostriedkov, tak aby tieto prostriedky 
slúžili celej spoločnosti, ktorá by o nich 
rozhodovala. 

Spoločnosť fungujúca na týchto 
princípoch by odstránilia neprirodzenú 
štátnu organizáciu, a nahradila ju 
prirodzenejším životom v menších 
samosprávnych komunitách. To by však 
neznamenalo uzavrenie spoločenského 
života do malých celkov - tieto komunity 
(či by sa už jednalo napríklad o mestá 
alebo iný druh samostatných celkov) by 
boh medzi sebou prepojené osobnými i 
kolektívnymi väzbami a za účelom 
organizácie záležitostí spadajúcich nad 
rámec komunity by sa organizovali do 
federácií. Na ich úrovni by rozhodovali 
jednania konkrétnymi úohami 
poverených, zdola kontrolovaných a 
kedykoľvek odvolateľných delegátov. 

Takáto spoločnosť pre nás nie je 
utópiou, ani šiju nepredstavujeme ako raj 
na Zemi. Je jasné, že j ej konkrétna podoba 
bude závisieť na morálnej vyspelosti ľudí, 
ktorí ju budú tvoriť. Toto usporiadanie by 
ale do značnej miery oslobodilo človeka 
od konkurenčného boja, poslušnosti 
autoritám i ďalších príčin nemorálneho 
správania a umožnilo mu konečne 
efektívne rohodovať o svojom vlastnom 
živote. 

Nie sme idealisti ani v tom 
ohľade, že by sme sa domnievali, že sa 


takto usporiadaná spoločnosť nebude 
musieť brániť cudzím útokom. 
Uznávame preto nutnosť sebaobrany 
spoločnosti. Tá by ale mohla byť ťažko 
anarchistická, keby si pre svoju ochranu 
ponechala hierarchicky organizovanú 
armádu, často necitlivú či priamo 
brutálnu k civilnému obyvateľstvu. 
Myslíme si, že alternatívy sú možné i v 
tomto prípade. História nám mnohokrát 
ukázala, že pokiaľ ľudia bránili svoje 
domovy pred agresormi alebo bojovali za 
myšlienky, ktorým boh oddaní, boh i bez 
tradičnej vojenskej hierarchie schopní 
porážať oveľa väčšie, lepšie vyzbrojené a 
disciplinované armády. Príkladom toho 
môže byť vojna v Čečensku (a to napriek 
tomu, že v druhej vojne ruská armáda 
zvíťazila - ťažila totiž práve z toho, že 
medzi vojnami ochabla podpora 
miestnych obyvateľov čečenským 
jednotkám) alebo napríklad českí husiti, 
ktori sa stali fenoménom svojej doby. 

Anarchisti k tejto tradícii v 
histórii rovnako výrazne prispeli. Behom 
rokov 1918-1921 zorganizovali na 
Ukrajine partizánsku armádu miestnych 
obyvateľov a samosprávu miestnych 
pracujúcich a poľnohospo-dárov. Tým sa 
darilo relatívne dlho brániť nezávislý 
vývoj v tejto oblasti ako pred 
bielogvardejcami, tak pred boľševikmi, 
ktorí ich porazili až na tretí krát, po 
konsolidácii svojej moci v zbytku Ruska. 
Ešte významnejšiu rolu zohrali anarchisti 
v rokoch 1936-1938 v španielskej občian¬ 
skej vojne, kde ich miliónové hnutie 
najprv rozhodujúcou mierou prispelo k 
potlačeniu fašistického puča už v jeho 
zárodku a neskôr tu samosprávne 
organizované, dobrovoľné milície (v 
žiadnom prípade ich nie je možné 
zamieňať s boľševickým paškvilom 
„ľudových milícií“) bojovli proti 
Francovi. Práve vládne nariadenia o 
premene milícií na klasické vojenské 
jednotky a likvidácia ich samosprávneho 
ducha boh jednou z rozhodujúcich 
príčin víťazstva fašizmu v 
Španielsku. 

História doká¬ 
zateľne ukázala, že 
existujú i iné 
možnosti než klasická 
hierarchická armá¬ 
da. Samosprávne 
organizované 
milície s 
maximálnou 
možnou mierou 
priamej demokracie 
pri rozhodovacích 
procesoch by sa naviac 
dali len ťažko zneužiť pre ciele 
mocenských centier alebo viesť k 
brutalite voči civilistom. Tieto milície by 
totiž boh zložené z obyčajných ľudí. Je 
teda zrejmé, že k NATO a jemu podob¬ 
ným organizáciám by v prípade nutnosti 
mohli z vojenského hľadiska existovať 
alternatívy. 




Prípad Afganistan 


Rozpútanie vojny 

Vojna v Afganistane, ktorá prebiehala v 
rokochl979-1989, býva pripisovaná 
sovietskemu imperializmu. Skutočnos-ťou 
však je, že USA vedome vyprovo-kovali 
sovietsku intervenciu svojou 
islamistickému povstaniu proti ľavicovej 
(ale neboľševickej) vláde. Ich cieľom bolo 
vytvoriť "ruský Vietnam", teda vlákať 
ZSSR do veľkej partizánskej vojny bez 
nádeje na úspech. To sa tiež USA skvele 
podarilo, vojna podlomila vojenskú moc 
ZSSR a prispela ku koncu tohto 
amerického rivala. Cenou za to však bolo 
viac než milión mŕtvych, milióny 
zmrzačených a utečencov a rozvrátená 
krajina, v ktorej sa po skončení zahraničnej 
intervencie naplno rozhorela občianska 
vojna. 

Podkopanie demokratických síl 

V protisovietskej koalícii tvorili islamisti 
pôvodne len menšinu. USA však 
podporovali finančne a výcvikom vojakov 
práve ich. Výsledkom bola úplná prevaha 
islamistov v povojnovom Afganistane a 
vytlačenie tém ako oddelenie náboženstva 
od štátu alebo práva žien na okraj 
politického spektra. 

Bin Ládin, A1 Káida, Taliban... made in 
USA 

Fundamentalisti, proti ktorým USA teraz 
mobilizujú celý svet, sú výsledkom ich 
vlastnej politiky. USA mobilizovali celý 
rad fundamentalistov do vojny v 
Afganistane pod heslom obrany islamskej 
zeme pred neveriacimi. Medzi týmito 
islamistami bol aj mladý Usáma Bin Ládin 
a práve vtedy začali tiež vznikať - s 
americkou podporou a za americké 
peniaze - zárodky jeho teroristickej siete. 
Po vojne príliš nezmenil metódy, iba 
nepriateľa, ktorým sa po zániku ZSSR stal 
j eho doteraj ši spoj enec U SA. 

USA prostredníctvom svojho 
hlavného spojenca v oblasti, Pakistanu, 


podporovali v jeho počiatkoch aj afgánske 
fundamentalistické hnutie Taliban, proti 
ktorému teraz bojujú. Od tohto hnutia 
sfanatizovaných afganských študentov 
moslimských náboženských škôl, 
vedeného frakciou islamistických 
veliteľov z dôb vojny so ZSSR, očakávali 
nastolenie stability pre svoje investície a až 
do roku 1997 ho podporovali vo víťaznom 
ťažení Afganistanom. Až neskôr im došlo, 
že režim Talibanu s nimi nebude príliš 
ochotne spolupracovať. S potenciálneho 
spojenca hodného podpory sa stal 
nepriateľ číslo jedna. 

Ropovod 

Už od polovice 90.-tých rokov sa 
Afganistan stal strategicky dôležitým ako 
možná spojnica medzi náleziskami ropy v 
strednej Ázii a medzi jej prímorskými 
odbytišťami. Ešte v roku 1997 očakávala 
Svetová banka, že Taliban zohrá 
"pozitívnu úlohu" v konsolidácii 
Afganistanu. Už v roku 1998 ale USA a 
hlavne spoločnosť Unocal, ktorá sa na 
stavbu ropovodu chystala zistili, že Taliban 
nemôže byť zárukou tak veľkej investície. 
Práve od tej doby čkajú na zámienku k 
vojne, ktorá by im umožnila Taliban 
zvrhnúť a nastoliť povoľnej šiu vládu. 
Vhodná zámienka prišla 11. septembra 
2001. 

Voj na proti terorizmu? 

USA po 11. septembri reagovali 
rozsiahlym bombardovaním Afganistanu. 
I keď hovorili o presnom cieli svojich 
útokov, zasiahlo bombardovanie 
predovšetkým civilných obyvateľov. Po 
takmer dvojmesačnom bombardovaní bol 
Taliban vo väčšine Afganistanu zvrhnutý. 
Na jeho miesto sa však s americkou 
podporou dostala Severná aliancia. 

Severná aliancia 

Severná aliancia vznikla potom, čo v roku 
1996 Taliban zvíťazil nad pôvodnou 


vládou mudžahídov. Na zhruba 10% 
afganského územia, ktoré sa Talibanu 
nepodarilo ovládnuť, bola sfromovaná 
koalícia rôznych politikov a generálov, 
túžiacich po moci, o ktorú v rokoch 1992- 
1996 bojovali medzi sebou a ktorú im 
zobral Taliban všetkým bez rozdielu. 

Už vláda mudžahídov, na ktorú 
Severná aliancia nadväzuje, potlačovala 
ľudské práva a hlavne práva žien. Severná 
aliancia v tom pokračuje a preto nemôže 
byť alternatívou k Talibanu, za ktorú je 
vydávaná. Ilustračný je jej vzťah k drogám. 
Potom, čo Taliban po dohode s OSN v roku 
2000 svoju produkciu drog obmedzil, 
Severná aliancia okamžite zvýšila predaj 
drog na takmer dvojnásobok z území, ktoré 
kontrolovala. Behom jej víťazného 
protitalibanského postupu došlo okrem 
iného k niekoľkým masakrom zajatcov, čo 
je vojnový zločin. Práve jeho páchatelia, 
vnútorne rozpoltení a spojení iba úsilím o 
moc si teraz získali vďaka vojenskej 
podpore USA v Afganistane dominantné 
postavenie. 


ČESKOSLOVENSKÁ ANARCHISTICKÁ FEDERÁCIA 


Československá anarchistická federácia (ČSAF) je slobodomyseľnou organizáciou fungujúcou od roku 1995. Za príčiny 
celeého radu problémov, proti ktorým sa snažíme vystupovať, považujeme súčasný systém, ktorý je ako v politickej (štát 
a autoritárstvo všeobecne), tak v ekonomickej (kapitalizmus) rovine neudržateľný. Nie sme ale len negativisti, ktorí sú 
schopní iba neustále "byť proti" - venujeme sa tiež hľadaniu alternatív k systému a sústavnej propagácií princípov, o 
ktorých sa domnievame, že by na nich táto alternatíva mohla byť postavená - predovšetkým na slobode, samospráve, 
priamej demokracii a solidarite. Politickú a ekonomickú samosprávu! Trvalo udržateľný život! 

V prípade bližšieho záujmu sa prosím obráťte na najbližší región Československej anarchistickej federácie: 



► ČSAF 

Poste restante 
850 07 Bratislava 57 


ČSAF 

P.O. BOX 223 
111 21 Praha 1 


Vladimír Futák 
Smetanova 3 
750 00 Pre rov 


► Pavel Houdek 
P.O. BOX 41 
565 01 Choceň 


ČSAF 

P.O. BOX 40 
385 01 Vimperk 


► csaf_sk@hotmail.com 

► csaf_sk_vychod@hotmail.com 


praha@csaf.cz 


morava@csaf.cz 


► vychod@csaf.cz 


jihozapad@csaf. cz 













